《大行皇帝挽歌辞五首 其二》
宋代·沈遘

历数当兴运，讴歌属太平。成康能述业，文景善持盈。

海外咸来献，区中不识兵。至仁终莫报，何以尽群情。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。